Han mener SV har satt et tydeligere preg på dagens regjering enn noe annet småparti i noen tidligere koalisjonsregjering. – Hvis én sak eller to vil klebe ved Stoltenberg II om 10, 20 og 30 år, er sjansen stor for at den bærer SVs bumerke, skriver Rossavik i boka. Som eksempler på saker med SV-stempel nevner han full barnehagedekning, felles ekteskapslov, olje i nord, regnskogsatsing og økte bistandsbevilgninger.